L 132/12
LV
Eiropas Savienības Oficiālais Vēstnesis
6.5.2022.
(21)
Amerikas Savienotās Valstis Komisijai paziņoja par vienu augsti patogēniskās putnu gripas uzliesmojumu mājputnu populācijā.
Šis uzliesmojums tika konstatēts Amerikas Savienoto Valstu Minesotas štatā un ar laboratoriskām analīzēm (RT-PCR) apstiprināts 2022. gada 23. aprīlī.
(22)
Amerikas Savienotās Valstis Komisijai paziņoja par vienu augsti patogēniskās putnu gripas uzliesmojumu mājputnu populācijā.
Šis uzliesmojums konstatēts Amerikas Savienoto Valstu Jūtas štatā un ar laboratoriskām analīzēm (RT-PCR) apstiprināts 2022. gada 25. aprīlī.
(23)
Amerikas Savienotās Valstis Komisijai paziņoja par diviem augsti patogēniskās putnu gripas uzliesmojumiem mājputnu populācijā: viens šāds uzliesmojums tika konstatēts Ziemeļdakotas štatā, bet otrs — Pensilvānijas štatā.
Abi šie uzliesmojumi ar laboratoriskām analīzēm (RT-PCR) tika apstiprināti 2022. gada 26. aprīlī.
(24)
Lai kontrolētu augsti patogēniskās putnu gripas klātbūtni un ierobežotu šīs slimības izplatīšanos, Kanādas, Apvienotās Karalistes un Amerikas Savienoto Valstu veterinārās iestādes izveidoja 10 km kontroles zonu ap skartajiem objektiem un īstenoja pilnīgas izkaušanas politiku.
(25)
Kanāda, Apvienotā Karaliste un Amerikas Savienotās Valstis iesniedza Komisijai informāciju par to teritorijā esošo epidemioloģisko situāciju un par pasākumiem, ko tās veikušas, lai novērstu augsti patogēniskās putnu gripas tālāku izplatīšanos.
Komisija izvērtēja šo informāciju.
Pamatojoties uz minēto izvērtējumu un lai aizsargātu dzīvnieku veselības statusu Savienībā, vairs nevajadzētu atļaut Savienībā ievest mājputnu, mājputnu reproduktīvo produktu un svaigas mājputnu un medījamo putnu gaļas sūtījumus no apgabaliem, uz kuriem attiecas ierobežojumi, ko neseno augsti patogēniskās putnu gripas uzliesmojumu dēļ noteikušas Kanādas, Apvienotās Karalistes un Amerikas Savienoto Valstu veterinārās iestādes.
(26)
Turklāt Apvienotā Karaliste iesniedza atjauninātu informāciju par epidemioloģisko situāciju tās teritorijā saistībā ar piecpadsmit augsti patogēniskās putnu gripas uzliesmojumiem, kas bija apstiprināti mājputnu objektos.
Apvienotā Karaliste arī iesniedza informāciju par pasākumiem, ko tā veikusi, lai novērstu minētās slimības tālāku izplatīšanos.
Konkrēti, lai kontrolētu un ierobežotu minētās slimības izplatīšanos, tā pēc šā augsti patogēniskās putnu gripas uzliesmojuma konstatēšanas bija īstenojusi pilnīgas izkaušanas politiku.
Turklāt pēc pilnīgas izkaušanas politikas īstenošanas savā teritorijā esošajos inficētajos mājputnu objektos Apvienotā Karaliste pabeidza nepieciešamos tīrīšanas un dezinfekcijas pasākumus.
(27)
Komisija izvērtēja Apvienotās Karalistes iesniegto informāciju un secināja, ka šie 15 augsti patogēniskās putnu gripas uzliesmojumi mājputnu objektos, par kuriem Apvienotā Karaliste iesniegusi atjauninātu informāciju, ir novērsti un ka vairs nepastāv risks, kas saistīts ar mājputnu izcelsmes preču ievešanu Savienībā no tām Apvienotās Karalistes zonām, no kurām minēto uzliesmojumu dēļ ir apturēta mājputnu izcelsmes preču ievešana Savienībā.
(28)
Ar Komisijas Īstenošanas regulu (ES) 2022/649 (4) Īstenošanas regulas (ES) 2021/404 V un XV pielikuma ierakstā par Apvienoto Karalisti tika grozītas rindas par zonu GB-2.44.
Ir konstatēta kļūda, tāpēc rindas par zonu GB-2.44 būtu attiecīgi jālabo.
Minētais labojums būtu jāpiemēro no dienas, kas sāk piemērot Īstenošanas regulu (ES) 2022/649.
(29)
Tāpēc Īstenošanas regulas (ES) 2021/404 V un XIV pielikums būtu attiecīgi jāgroza.
(30)
Ņemot vērā pašreizējo augsti patogēniskās putnu gripas epidemioloģisko situāciju Kanādā, Apvienotajā Karalistē un Amerikas Savienotajās Valstīs un nopietno risku, ka šī slimība varētu tikt ievesta Savienībā, grozījumiem, kas ar šo regulu izdarāmi Īstenošanas regulā (ES) 2021/404, būtu jāstājas spēkā steidzami.
(31)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
(4) Komisijas Īstenošanas regula (ES) 2022/649 (2022. gada 20. aprīlis), ar ko attiecībā uz ierakstiem par Kanādu, Apvienoto Karalisti un Amerikas Savienotajām Valstīm to trešo valstu sarakstos, no kurām Savienībā atļauts ievest mājputnu, mājputnu reproduktīvo produktu un svaigas mājputnu un medījamo putnu gaļas sūtījumus, groza Īstenošanas regulas (ES) 2021/404 V un XIV pielikumu (OV L 119, 21.4.2022., 5. lpp.).